open-index/open-wikipedia-markdown huggingface dataset:
Turkama & Kumppanit

**Turkama & Kumppanit Oy** (**T&K**) oli suomalainen mainostoimisto, jonka ympärille muodostunut **Advisor**-konserni kasvoi Suomen suurimpien mainostoimistoryhmittymien joukkoon 1970- ja 1980-luvuilla. Kauppaneuvos Yrjö Turkaman ja viime vaiheissa konsernijohtaja Ahti Sirkiän luoma, suurimmillaan 270 ihmistä työllistänyt yritysryhmä ajautui konkurssiin keväällä 1992.

Turkama-mainostoimisto syntyi vuonna 1963 mainostoimisto SEKistä irtautuneiden viiden työntekijän (Yrjö Turkama, Matti Harkonmäki, Airi Hast, Rauno Ruotsinsalo ja Rauli Warto) perustamana. Toimitilat saatiin Mechelininkatu 15:stä. T&K:n ensimmäisiä asiakasyrityksiä olivat Tuottajain Lihakeskuskunta, Kone ja Koneen tuolloin omistama torniolainen Ke-Ri-nailonsukkatehdas.

Mainostoimiston sisaryritykseksi perustettiin 1964 T&K-tiedotuspalvelu, josta tuli myöhemmin itsenäinen Suomen Tiedotuspalvelu Oy (STP). Sen asiakkaina oli etenkin vaatetusteollisuuden merkkejä, kuten Ke-Ri Oy:n Amar-sukat, Mattisen Teollisuus Oy:n James-farkut ja turkulainen Kestilä.

Turkama & Kumppanit kasvoi nopeasti 1960-luvulla ja alkoi 1970-luvun puolivälissä hankkia omistukseensa muita mainos- ja viestintätoimistoja, kuten Lars Christianssonin ja Pentti Alatalon yritykset AC-mainos ja AC-tiedotus, Suomen Ilmoituskeskus Ilmo ja lahtelainen Advisor. 1970-luvun loppupuolen ajan Turkama toimi Käpylän Karjalatalossa, kunnes se muutti vuonna 1981 Pasilaan. Myöhemmin Turkama-konserniin kuului jo yli kymmenen yritystä, joista muodostettu Advisor-konserni oli alan suurimpia yritysryhmiä. Vuonna 1987 *[[Talouselämä]]*-lehden imagotutkimuksessa Turkama & Kumppanit oli Suomen tunnetuin mainostoimisto. Yrjö Turkama sai kauppaneuvoksen arvon 1983.

Suomen 1990-luvun alun lamavuosina Advisor-ryhmä koki monen muun yrityksen tavoin konkurssin. Osa konsernin yrityksistä jatkoi toimintaansa vuonna 1992 tehtyjen MBO-kauppojen kautta. Marja-Liisa Rosberg osti AC-Tiedotuksen, joka toimi ensin nimellä AC-Sanafor ja vuodesta 2016 nimellä Ahjo Communications. Erkki Yrjölä osti enemmistön Markkinointi Topitörmästä, joka myytiin pian ranskalaiselle Publicis-ryhmälle ja tunnettiin myöhemmin nimillä Skandaali ja Reputation Helsinki.

Turkama & Kumppaneiden pitkäaikaisia suuria asiakkaita olivat muiden muassa Canon sekä Silja Line, jolle Turkamalla löydettiin tunnusmusiikiksi 1970-luvulta asti käytetty Francis Lain sävelmä ”Un homme et une femme”.

## Lähteet
*
### Viitteet

## Aiheesta muualla
* (maksullinen)
Josh Smith

**Josh Smith** (s. 5. joulukuuta 1985 College Park, Georgia) on yhdysvaltalainen koripalloilija, pelipaikaltaan iso laitahyökkääjä. Hän on ammattilaisurallaan pelannut mm. Detroit Pistonsissa ja Atlanta Hawksissa.

Smith siirtyi suoraan lukiosta NBA:han pelaamatta otteluakaan yliopistosarja NCAA:ssa. Sittemmin säännöt ovat kieltäneet tämän, ja lukiopelaajien on pakko pelata vähintään vuoden yliopistossa tai halutessaan ammattilaisena muualla maailmassa.

## Lähteet
Iowan osavaltionyliopisto

**Iowan osavaltionyliopisto** (, lyhennys **ISU**) on julkinen yliopisto Amesissa, Iowan osavaltiossa Yhdysvalloissa. Yliopisto on perustettu vuonna 1858, ja vuonna 2012 siellä opiskeli yli 33 000 opiskelijaa.

Iowa Staten yliopistoa edustavat NCAA:n alaisessa yliopistourheilussa Iowa State Cyclonesin nimellä kulkevat joukkueet. Perinteisesti yliopistolla on ollut vahva edustus erityisesti miesten koripallossa.

## Aiheesta muualla
*Virallinen urheilusivu 

## Katso myös
* Iowan yliopisto
T & K

**T & K** voi tarkoittaa seuraavia:
*tutkimus ja (tuote)kehitys, engl. R & D (research and development)
*Turkama & Kumppanit, suomalainen mainostoimisto 1963–1991
Vala (Edda)

**Vala**, **völva** tai **völa** () on pohjoismaisen mytologian ennustajatar. Tunnetuin vala esiintyy Eddan Völuspássa. Sana on lähtöisin muinaisnorjan sanasta *vǫlr*, joka tarkoittaa sauvaa, etenkin taikasauvaa. Eirik Rauden saagassa noin vuodelta 1200 kerrotaan, että Grönlannissa oli pakanallisina aikoina tunnettu völva.

## Katso myös
* Noita
* Tietäjä

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Dunnottarin linna

**Dunnottarin linna** on raunioitunut linna Skotlannin koillisrannikolla. Se on avoin yleisölle.

Paikalla on saattanut olla linna 1100-luvulla, mutta nykyinen rakennus on pystytetty myöhemmin, 1300-luvun lopulla. Linna korjattiin ja paikalla tehtiin kaivauksia vuonna 1925.

## Lähteet

## Aiheesta muualla

http://www.dunnottarcastle.co.uk/
Fluorietikkahappo

**Fluorietikkahappo** (C2H3O2F) on erittäin myrkyllinen etikkahapon fluorattu johdannainen. Yhdistettä ja sen johdannaisia käytetään tuholaismyrkkynä.

## Ominaisuudet
Huoneenlämpötilassa fluorietikkahappo on väritöntä kiteistä ainetta. Yhdiste liukenee kuumaan veteen ja orgaanisiin liuottimiin, kuten etanoliin. Fluorietikkahapon happovakion arvo on 2,2·10-3 mol/dm3 ja se on elektronegatiivisen fluoriatomin aiheuttaman induktiivisen efektin vuoksi etikkahappoa vahvempi happo. Fluorietikkahapon reaktiot ovat tyypillisiä karboksyylihapoille.

Fluorietikkahappo on erittäin myrkyllistä. Sitä esiintyy vähintään 24 myrkyllisessä kasvilajissa, muun muassa eteläafrikkalaisessa *[[Dichapetalum cymosum]]* -lajissa, josta sitä eristettiin ensimmäisen kerran, ja eräissä australialaisissa kasveissa. Fluorietikkahapon myrkyllisyys perustuu siihen, että se muodostaa fluoriasetyylikoentsyymi-A:ta ja siitä edelleen sitraattisyntaasin katalysoimana fluorisitruunahappoa (C6H7FO7). Fluorisitruunahappo estää akonitaasin toiminnan, minkä vuoksi elimistön sitruunahappopitoisuus kasvaa ja sitruunahappokierto estyy. Myrkytyksen oireita ovat yskä, pahoinvointi, vatsakivut ja kouristukset. Fluorietikkahapolle altistuminen voi johtaa kuolemaan. Fluorietikkahappo on myös erittäin syövyttävää..

## Valmistus ja käyttö
Fluorietikkahappoa voidaan valmistaa käsittelemällä sen natriumsuolaa natriumfluoriasetaattia rikkihapolla. Toinen tapa syntetisoida yhdistettä on jodietikkahapon ja elohopea(II)fluoridin välisellä reaktiolla ja muodostuneen tuotteen hydrolyysillä. Sitä voidaan valmistaa myös hapettamalla fluorietanolia.

Fluorietikkahappoa, sen natriumsuolaa ja metyyli- ja etyyliestereitä voidaan käyttää rodentisideina erityisesti rottien hävittämiseen.

## Lähteet

## Aiheesta muualla
*
*Toxin and Toxin Target Database (T3DB): Fluoroacetic acid 
*ChemBlink: Fluoroacetic acid
Valaanpäävaha

**Valaanpäävaha** eli **valaanrasve** eli **spermaseetti** on vahamaista ainetta, jota saadaan kaskelotin otsaontelosta. Se on alkuun öljymäistä ja muuttuu vähitellen ruskeankeltaiseksi kovaksi massaksi. Puhdas valaanpäävaha on väritöntä, kidemäistä ja helmiäishohtoista. Siitä saadaan hienoa voiteluöljyä.

## Lähteet
Aspelund

**Aspelund** on muun muassa seuraavien henkilöiden sukunimi:

* Ami Aspelund (s. 1953), suomalainen laulaja
* Carl Edvard Aspelund (1816–1902), suomalainen kirkkoherra ja päätoimittaja
* Helge Aspelund (1897–1975), suomalainen kemisti
* Monica Aspelund (s. 1946), suomalainen laulaja
* Ulla Aspelund-Ingman (s. 1944), suomalainen muotoilija ja huonekalusuunnittelija
* Viktor Maximilian Aspelund (1842–1912), suomalainen jalkaväenkenraali
Suzemka

**Suzemka** () on kaupunkityyppinen taajama ja samannimisen piirin hallintokeskus Venäjän Brjanskin alueella, 134 kilometriä Brjanskista etelään. Taajamassa on rautatieasema, joka sijaitsee Brjanskista etelään Ukrainan Sumyn alueen Hutor-Mihailovskiin (Ху́тор-Миха́йловский) vievän radan varrella.  Aseman kautta kulkee esimerkiksi vilkas Moskovan ja Kiovan välinen junaliikenne. Vuonna 2010 tässä kaupunkikunnan muodostamassa taajamassa asui 9&nbsp;125 ja koko Suzemkan piirissä 16&nbsp;654 henkeä.

Taajamassa on toiminut juustola ja metsäalankombinaatti.


Kuva:Suzemka. Lesnoy pereulok.jpg| Koristeellinen puutalo Suzemkassa.


## Asukasluvun kehitys
Oheinen taulukko kuvaa kaupunkimaisen taajaman väkiluvun kehitystä.

## Lähteet

## Aiheesta muualla

*Suzemkan taajamaan ja piiriin keskittynyt sivusto   (suzem.ru)
*Suzemka. Tserkov Aleksandra Nevskogo  (sobory.ru)
Komaritši

**Komaritši** () on kaupunkityyppinen taajama ja samannimisen piirin hallintokeskus Venäjän Brjanskin alueella, 106 kilometriä Brjanskista etelään. Taajamassa on rautatieasema.  Vuonna 2010 taajaman muodostamassa kaupunkikunnassa asui 7&nbsp;686 ja koko Komaritšin piirissä 18&nbsp;064 henkeä.

Komaritšin taajamassa on toiminut vaatetehdas, sekä sokerin, voin, juustoa, hedelmien tuotantolaitos ja lihanjalostamo.

## Asukasluvun kehitys
Oheinen taulukko kuvaa kaupunkimaisen taajaman väkiluvun kehitystä.

## Lähteet

## Aiheesta muualla
*Taajamaan ja piiriin keskittynyt sivusto  (komarichi.ru)
*Komaritšin piirissä ilmestyvän lehden sivusto   (verniy-put.ru)
Brenden Dillon

**Brenden Dillon** (s. 13. marraskuuta 1990 Surrey, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän pelaa tällä hetkellä NHL-joukkue New Jersey Devilsissä.

Helmikuussa 2020 San Jose Sharks kauppasi Dillonin Washington Capitalsiin vaihdossa toisen ja kolmannen kierroksen varausvuoroihin.

Lokakuussa 2020 Dillon teki Capitalsin kanssa nelivuotisen jatkosopimuksen, jonka cap hit on 3,9 miljoonaa dollaria.

Heinäkuussa 2021 Capitals kauppasi Dillonin Winnipeg Jetsiin vaihdossa toisen kierroksen varausvuoroon vuoden 2022 varaustilaisuudessa ja toisen kierroksen varausvuoroon vuoden 2023 varaustilaisuudessa.

Heinäkuussa 2024 Dillon teki vapaana agenttina New Jersey Devilsin kanssa kolmivuotisen ja yhteensä 12 miljoonan dollarin arvoisen sopimuksen.

Varaamaton Dillon pelasi ennen ammattilaisuraansa juniorikiekkoa WHL-junioriliigan Seattle Thunderbirdsissä.

Maajoukkuetasolla Dillon edusti kotimaataan Kanadaa ensimmäisen kerran vuoden 2013 MM-kisoissa. Hän teki kahdeksassa ottelussa yhden maalin.

## Lähteet
Minskin kuvernementti

**Minskin kuvernementti**  () oli Venäjän keisarikunnan ja sittemmin Valko-Venäjän SNT:n hallinnollinen alue  vuosina 1793–1921. Se muodostettiin Puolan toisen jaon jälkeen seudun siirryttyä Venäjän keisarikunnan hallintaan Puola-Liettualta. Kuvernementin rajat ja siihen kuuluvat kihlakunnat muuttuivat vuosien kuluessa useasti.

Venäjän keisarikunnan ensimmäisessä koko maan kattaneessa väestönlaskennassa 1897 Minskin kuvernementin asukasluku oli 2&nbsp;147&nbsp;621 henkeä ja pinta-ala 80&nbsp;152,3 neliövirstaa eli 91&nbsp;218,3 neliökilometriä.

Kuvernementti jakautui kihlakuntiin (ujezd). Kuvernementinkaupunki oli Minsk, suuria kihlakuntakaupunkeja olivat Babruisk ja Pinsk. Vuonna 1897 kihlakuntia oli yhdeksän ja kuvernementissä oli oheisen taulukon mukainen kihlakuntajako:

Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: valkovenäläiset 76,0%, juutalaiset 16,0%, (iso)venäläiset 3,9%, puolalaiset 3,0%, ukrainalaiset 0,5%, tataarit 0,2%, saksalaiset 0,2%, latvialaiset 0,1% ja muut 0,1%.

## Lähteet

## Aiheesta muualla

*1870- Minskaja gubernija  (radzima.net)
*Revizskije skazki - Minskaja gybernija  (gov.by)
*
Svetlana Paramygina

**Svetlana Vjatšeslavovna Paramygina** (, ; s. 5. huhtikuuta 1965 Jekaterinburg, Venäjä) on ampumahiihtäjä, joka aktiiviurallaan edusti Neuvostoliittoa, yhdistynyttä joukkuetta ja Valko-Venäjää sekä seuratasolla Sport Minskiä.

Paramygina aloitti ampumahiihdon harrastamisen 1983 ja nousi Neuvostoliiton maajoukkueeseen 1989. Hän kuului joukkuekilpailun maailmanmestaruuden voittaneeseen Neuvostoliiton joukkueeseen Oslossa 1990 ja Lahdessa 1991. Borovetsin MM-kilpailuissa 1993 hän sai pronssia normaalimatkalla (15&nbsp;kilometriä) ja kuului Valko-Venäjän hopeajoukkueeseen joukkuekilpailussa.

Paramygina saavutti Lillehammerin olympialaisissa 1994 hopeaa 7,5 kilometrin sprinttikilpailussa. Hän kiersi kaksi sakkokierrosta, samoin kuin kilpailun voittanut Myriam Bedard, jolle Paramygina hävisi 1,1 sekuntia. Normaalimatkalla hän sijoittui neljänneksi. Hän oli samana talvena voittamassa joukkuekilpailun maailmanmestaruutta Canmoressa.

Paramygina sijoittui Antholzin MM-kilpailuissa 1995 normaalimatkalla neljänneksi ja sprintissä 12:nneksi. Ruhpoldingin MM-kisoissa 1996 hän oli normaalimatkalla viides ja Brezno-Osrbliessa 1997 sprintissä 14:s. Naganon olympialaisissa 1998 hän sijoittui normaalimatkalla 12:nneksi. Vuoden 1999 MM-kilpailuissa hän oli normaalimatkalla kahdeksas, yhteislähdössä kymmenes ja takaa-ajokilpailussa 15:s. Oslon MM-kilpailuissa 2000 hän sijoittui sprintissä yhdeksänneksi ja takaa-ajossa 14:nneksi.

Paramygina saavutti EM-kilpailuissa kultaa normaalimatkalla 1995, hopeaa takaa-ajossa 2000 ja pronssia viestissä 1996. Rulla-ampumahiihtoviestin MM-kultaa hän voitti 1998 ja 2000. Hän voitti maailmancupin kokonaiskilpailun kaudella 1993–1994 ja sijoittui toiseksi kaudella 1994–1995. Hän voitti yhdeksän maailmancupin osakilpailua, sijoittui seitsemän kertaa toiseksi ja viisi kertaa kolmanneksi. Hänet valittiin Valko-Venäjän vuoden naisurheilijaksi 1994.

Paramygina suoritti aktiiviuransa jälkeen tiedotusopin tutkinnon Valko-Venäjän valtionyliopistossa valmistuen 2002. Hän työskenteli sittemmin toimittajana valkovenäläisessä urheilulehdessä *Pressball*. Hän on toiminut myös ampumahiihtokommentaattorina Valko-Venäjän televisiossa.

## Lähteet
Anna Segal

**Anna Segal** (s. 15. elokuuta 1986) on australialainen uransa päättänyt freestylehiihtäjä, jonka päälaji oli slopestyle. 

Segal kilpaili freestylehiihdon maailmancupissa ensimmäisen kerran Inawashirossa helmikuussa 2008 sijoittuen half-pipessa 12:nneksi. Parhaimmillaan hän on sijoittunut maailmancupissa kaksi kertaa kolmannelle sijalle slopestylessa. Park City Mountain Resortin MM-kilpailuissa vuonna 2011 hän voitti slopestylessa kultaa. Sotšin talviolympialaisissa 2014 hän sijoittui slopestylessä neljänneksi. Vuonna 2009 hän saavutti slopestylen kultaa X Gameseissa. Hänestä tuli kaikkien aikojen ensimmäinen australialainen X Games -mitalisti.

## Lähteet

## Aiheesta muualla
*Anna Segalin kotisivut
Rosalind Groenewoud

**Rosalind Groenewoud** (s. 10. joulukuuta 1989 Calgary, Alberta) on kanadalainen freestylehiihtäjä, joka kilpailee half-pipessa.

Groenewoud voitti Park City Mountain Resortin MM-kilpailuissa 2011 kultaa half-pipessa. Vuonna 2012 hän saavutti superpipen kultaa X Gameseissa. Sotšin olympialaisissa 2014 hän sijoittui seitsemänneksi.

Groenewoud kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on saavuttanut maailmancupissa kaksi voittoa; Kreischbergissa tammikuussa 2011 sekä Sierra Nevadassa maaliskuussa 2013. Näiden lisäksi hänellä on kuusi sijoitusta kolmen parhaan joukossa. Hän sijoittui half-pipen maailmancupin pisteissä toiseksi kausilla 2010–2011, 2011–2012 ja 2012–2013. Freestylehiihdon maailmancupin kokonaiskilpailussa hän oli kolmas kaudella 2012–2013. 

## Lähteet
Jóannes Patursson

**Jóannes Patursson** (6. toukokuuta 1866 Kirkjubøur, Färsaaret – 2. elokuuta 1946 Kirkjubøur, Färsaaret) oli färsaarelainen poliitikko, joka oli 1900-luvun alussa saarten kansallisliikkeen merkittävimpiä edustajia. Hän oli 1901–1906 Färsaarten edustajana Tanskan parlamenttissa ja 1901–1946 Färsaarten omassa parlamentissa. Patursson kirjoitti uransa aikana myös useita runoja.

## Elämäkerta
Jóannes Patursson syntyi vuonna 1866 Färsaarilla, Kirkjubøurin kylässä. Hänen isänsä omisti Färsaarten suurimman vuokramaatilan. Hän kävi koulunsa Tórshavnissa ja muutti sen jälkeen Norjaan opiskelemaan. Yleensä färsaarelaiset jatkoivat opintojaan Kööpenhaminassa, mutta Patursson meni opiskelemaan Stendin maatalousoppilaitokseen. Patursson vaikuttui Norjassa norjalaisten kansallismielisten aatteista.

Patursson oli järjestämässä tapaninpäivänä 1888 *Løgtingin* rakennuksessa pidettyä kokousta, jossa keskusteltiin fäärin kielen ja färsaarelaisen kulttuurin asemasta. Tapaamisen seurauksena perustettiin Føringafelag-niminen järjestö. Tilaisuudessa luettiin myös Paturssonin kirjoittama runo ”Nú er tann stundin komin till handa” (”Heti on nyt käsillä”. Siinä hän vaati, että färsaarelaisten pitäisi yhdessä taistella fäärin kielen rappeutumista vastaan.

Føringafelag hajosi 1890-luvun aikana, ja Patursson lähti siitä 1896. Paturssonin mielestä järjestö oli turhan maltillinen ja keskittyi jatkossa politiikkaan. Hänet valittiin vuonna 1901 sekä Färsaarten että saarten edustajana Tanskan parlamenttiin. Färsaarten parlamentissa hän oli vuoteen 1946 ja Tanskan parlamentissa vuoteen 1906. Paturssonista tuli 1900-luvun alussa Färsaarten itsehallintopolitiikan merkittävimpiä kehittäjiä. Hän esitti Tanskan parlamentissa vuonna 1906 näkemyksensä Färsaarten itsehallinnosta; ehdotus oli todennäköisesti saanut inspiraationsa Islannin vuoden 1904 itsehallintolaista.

Färsaarten parlamentin vuoden 1906 vaalien jälkeen maan separitistiset ja liittoutumista kannattaneet tahot perustivat omat puolueensa. Patursson perusti kannattjiensa kanssa itsehallintopuolueen. Patursson johti puoluetta vuoteen 1936 saakka, jolloin puolue hajosi maauudistuskysymyksen takia. Patursson vastusti voimakkaasti maauudistusta, mutta pääosa puolueen jäsenistä oli sen kannalla. Edward Mitens valittiin Paturssonin korvaajaksi. Patursson edusti parlamentissa muutaman vuoden sitoutumattomana, mutta sitten hän oli perustamassa kansanpuoluetta. Patursson istui lopulta Färsaarten parlamentissa kuolemaansa vuoteen 1946 asti. Hän kirjoitti elämänsä aikana useita poliittisia tekstejä, runoja ja lauluja.

## Lähteet
*Jones, W. Glyn: ”Faroese Literature”. Teoksessa 
*
*

### Viitteet

## Aiheesta muualla
István Sofron

**István Sofron** (s. 24. helmikuuta 1988 Miercurea Ciuc, Romania) on unkarilainen jääkiekkoilija, pelipaikaltaan oikea laitahyökkääjä. Hän pelasi kauden 2022–2023 romanialaisessa HSC Csíkszeredassa monikansallista Erste Ligaa.

Aiemmin ammattilaisurallaan Sofron on pelannut kotimaansa Fehérvárissa Keski-Euroopan EBEL-liigaa, Krefeld Pinguinessa Saksan DEL-liiga, itävaltalaisissa Klagenfurtissa ja Villacherissa, Wichita Thunderissa ECHL-liigaa sekä Erste Ligan unkarilaisessa MAC Újbudassa.

Maajoukkuetasolla Sofron on edustanut Unkaria arvokisoissa useaan otteeseen.

## Lähteet
August Landmesser

**August Friedrich Landmesser** (24. toukokuuta 1910 Moorrege, Saksa – 17. lokakuuta 1944 Ston, Kroatia) oli saksalainen telakkatyöläinen ja Wehrmachtin rangaistuspataljoonassa taistellut sotilas. Hänet tunnetaan kuuluisasta valokuvasta, jossa Landemesser ainoana henkilönä ei osallistu natsitervehdykseen. Se otettiin Hampurissa Blohm + Vossin telakalla SSS Horst Vessel -koululaivan vesillelaskun yhteydessä 13. kesäkuuta 1936. Valokuva julkaistiin ensimmäisen kerran saksalaisessa *[[Die Zeit]]* -lehdessä maaliskuussa 1991.

## Elämä
Hampurin lähellä sijaitsevassa Moorregen kaupungissa syntynyt Landmesser liittyi natsipuolueeseen vuonna 1931 toivoen sen auttavan häntä työpaikan löytämisessä. Landmesser erotettiin puolueesta 1935 hänen kihlauduttuaan juutalaistaustaisen Irma Ecklerin kanssa. He yrittivät myös avioitua, mutta samana syksynä voimaanastuneet Nürnbergin lait estivät avioliiton solmimisen. Vuonna 1937 Landmesser ja Eckler yrittivät paeta Tanskaan, mutta pariskunta joutui pidätetyksi.

Heinäkuussa 1938 Landmesser tuomittiin 2,5 vuoden vankeusrangaistukseen rotulakien rikkomisesta ja hänet vangittiin Börgemoorin keskitysleirille. Irma Eckler puolestaan joutui Hampurin Fuhlsbüttelissa sijainneelle keskitysleirille, jossa hän synnytti pariskunnan toisen tyttären. Myöhemmin Eckler oli vangittuna Oranienburgin, Lichtenburgin ja Ravensbrückin keskitysleireillä, josta hänet siirrettiin Bernburgin eutanasiakeskukseen helmikuussa 1942. Eckler surmattiin Bernbergissä ilmeisesti parin kuukauden kuluttua huhtikuun lopussa.

August Landmesser vapautettiin keskitysleiriltä tammikuussa 1941 ja hän sai työpaikan kuljetusliikkeen esimiehenä Warnemündessä. Helmikuussa 1944 Landmesser määrättiin Wehrmachtin Strafbattalion-rangaistuspataljooniin kuuluneeseen 999. jalkaväkipataljoonaan, joka oli alun perin toiminut Pohjois-Afrikassa. Hän taisteli pataljoonan riveissä Balkanin niemimaalla ja kaatui Kroatiassa lokakuussa 1944.

## Kuoleman jälkeen
August Landmesser ja Irma Eckler julistettiin kuolleiksi vuonna 1949. Viranomaiset vahvistivat heidän avioliittonsa postuumisti kesällä 1951. Vuonna 1996 pariskunnan nuorempi tytär Irene Eckler julkaisi perheensä tarinan kirjana, joka sisältää muun muassa hänen äitinsä kirjeitä sekä lukuisia viranomaisten dokumentteja.

## Lähde
*"A Family Torn Apart by ''Rassenschande'' – Political Persecution in the Third Reich"  Irene Eclerin teoksen verkkoversio.

## Aiheesta muualla
Pulan yliopisto

**Pulan yliopisto** () on vuonna 2006 perustettu yliopisto Kroatiassa. Sen opiskelijamäärä on 2&nbsp;465 (2011).

Yliopiston rehtori on Alfio Barbieri.

## Lähteet

## Aiheesta muualla
* Viralliset sivut , ,
Elin Kristiansen

**Elin Synnøve Kristiansen** (s. 9. heinäkuuta 1968 Elverum) on norjalainen ampumahiihtäjä. Hän edusti aktiiviurallaan Vestre Trysil IL -seuraa.

Kristiansen sijoittui Lahden MM-kilpailuissa 1987 sprinttikilpailussa (5&nbsp;kilometriä) 15:nneksi. Chamonix'n MM-kilpailuissa 1988 hän saavutti hopeaa sekä normaalimatkalla (10&nbsp;kilometriä) että viestissä. Feistritzin MM-kilpailuissa 1989 hän sai hopeaa joukkuekilpailussa ja oli 13:s sprintissä.

Kristiansen saavutti Oslon MM-kilpailuissa 1990 hopeaa viestissä ja pronssia sprintissä (7,5&nbsp;kilometriä). Hän kuului hopeaa saaneeseen Norjan viestijoukkueeseen myös Lahden MM-kisoissa 1991. Albertvillen olympialaisissa 1992 hän sijoittui normaalimatkalla yhdeksänneksi ja sprintissä 15:nneksi, Lillehammerissa 1994 sprintissä kymmenenneksi. Hän kuului joukkuekilpailun maailmanmestaruuden voittaneeseen Norjan joukkueeseen Antholzissa 1995.

Kristiansen sijoittui maailmancupin kokonaiskilpailussa toiseksi kaudella 1987–1988, seitsemänneksi kausilla 1988–1989 ja 1990–1991 sekä yhdeksänneksi kaudella 1991–1992. Hän voitti kolme maailmancupin osakilpailua, sijoittui kaksi kertaa toiseksi ja viisi kertaa kolmanneksi.

## Lähteet
Jonne Willman

**Jonne Mikael Willman** (s. 15. maaliskuuta 1977 Noormarkku) on suomalainen seiväshyppääjä. Hän edusti urallaan Noormarkun Nopsaa ja hänen valmennuksestaan vastasivat Reijo Willman, Seppo Välimäki ja Jari Holttinen. Kalevan kisoista Willman voitti seiväshypyn pronssia vuonna 2003.

Willman osallistui alle 20-vuotiaiden EM-kilpailuihin 1995 (sijoitus 11:s) ja MM-kilpailuihin 1996 (8:s).

## Lähteet
Pörssiosake

**Pörssiosake** tarkoittaa sellaista osaketta, joka noteerataan yhdessä tai useammassa arvopaperipörssissä. Pörssiosakkeita on pörssiyhtiöissä. Osakkeen pörssissä muodostuvaa markkinahintaa sanotaan pörssikurssiksi eli osakekurssiksi. Pörssiosakkeet ovat yleisiä osakesijoittamisen kohteita.

Pörssiyhtiön kaikki osakkeet eivät välttämättä ole pörssiosakkeita. Yhtiöllä voi olla useita osakesarjoja, joita kaikkia ei ole noteerata pörssissä.

Suomessa pörssiosakkeet kuuluvat nykyisin arvo-osuusjärjestelmään.
Emil Aro

**Kustaa Emil Aro** (vuoteen 1906 Axelbo, 2. maaliskuuta 1897 Köyliö – 16. maaliskuuta 1972) toimi Osuustukkukaupan (OTK) teollisuustoiminnan johtajana 1940- ja 1950-luvuilla toiminnan ollessa laajimmillaan.

Aron ensimmäinen työpaikka vuodesta 1915 lähtien oli Valtionrautateiden palveluksessa muun muassa jarrumiehenä Tampere–Pori-rataosuudella.  Aro toimi Suomen sisällissodan aikana Nakkilan asemalla kirjurina. Tämä johti valtiorikosoikeudessa tuomioon avunannosta valtiopetokseen. Rangaistus oli kolme vuotta kuritushuonetta, joskaan rangaistusta ei tarvinnut istua kokonaan.

Aro keskittyi vuodesta 1920 lähtien työuraansa. Hän sai 1920 myymälänhoitajan paikan *Kuopion Työväen Osuuskaupasta*. Samaan aikaan hän opiskeli Kulutusosuuskuntien Keskusliiton osuuskauppakoulussa, josta hän sai päästötodistuksen 1922. Vuonna 1928 hän sai *Keski-Karjalan Osuusliikkeestä* ensimmäisen toimitusjohtajan vakanssin. Aron viimeinen tehtävä ennen sotaa oli *Osuusliike Itä-Karjalan* toimitusjohtajan tehtävä Sortavalassa 1939–1940 ja siihen liittynyt Karjala-olutta ensimmäisenä Suomessa valmistaneen *Sortavalan Panimo Oy:n* toimitusjohtajan tehtävä.

Näihin aikoihin kaupan keskusliikkeillä oli vaikeuksia saada kotimaisia teollisuustuotteita suoraan tehtailta. Tehtaat halusivat mieluummin myydä ne yksityisen tukkukaupan kautta. Niinpä OTK ja SOK alkoivat valmistaa tavaraa omana tuotantona. Aro nimitettiin vuoden 1941 alussa OTK:n tuotannonjohtajaksi. Johtokunnan jäseneksi hänet kutsuttiin 1953.  Aro sai teollisuusneuvoksen arvonimen 1957, kun OTK:n oma tuotanto oli laajimmillaan. Toiminnan mielekkyys oli tällöin katoamassa. Kaikkia tavaroita oli saatavissa myös muilta valmistajilta, eikä kilpailu niiden kanssa aina ollut järkevää. Aron jäädessä 64-vuotiaana eläkkeelle vuoden 1961 lopussa alkoi OTK:n oman tuotannon vähittäinen supistuminen.

## Lähteet

## Aiheesta muualla
* Emil Aron kuva Arjenhistoria-sivustossa
Niemisjärvi (Hankasalmi)

**Niemisjärvi** on kylä ja taajama, joka sijaitsee Hankasalmella Niemisjärven pohjoisrannalla noin 35 kilometrin päässä Jyväskylästä itään. 

Niemisjärven kylässä asuu noin 700 asukasta. Suurimpiin työllistäjiin kuuluu Kiilto Clean Oy, jonka tuotantolaitos sijaitsee ysitien eteläpuolella. Kylässä toimii Niemisjärven koulu (esi- ja alakoulu, luokka-asteet 0-6) ja sen yhteydessä Niemisjärven kirjasto. 

Niemisjärven kautta kulkee Jyväskylän–Pieksämäen rataosa, ja siellä sijaitsi aikoinaan Niemisjärven rautatieasema. Kyläkauppana toimi vielä 2010-luvulla on S-ryhmään kuuluva Sale. Niemisjärvellä oli aiemmin myös pankki 1990-luvulla sekä kohtaamispaikkana Maamiesseurantalo. 

Niemisjärvellä toimii Grill Room -ravintola, joka valittiin vuonna 2024 Suomen parhaaksi burgeriravintolaksi  

## Lähteet
* Niemisjärvi 

### Viitteet
Mogiljovin kuvernementti

**Mogiljovin kuvernementti** () eli *Mahiljoun kuvernementti* oli Venäjän keisarikunnan hallinnollinen alue vuosina 1772–1796 ja 1802–1917. Mogiljovin kuvernementti perustettiin vuonna 1772 tapahtuneen Puolan ensimmäisen jaon jälkeen; tässä jaossa Venäjälle siirtyi suuri kaistale maata nykyisen Valko-Venäjän itäosien seudulta. Mogiljovista tehtiin vuonna 1773 kuvernementin hallintokeskus ja vuonna 1778 nimensä tuolloin **Mogiljovin käskynhaltijakunnaksi** (наме́стничество) muuttaneen alueen keskus. Myöhempiä Puolan jakoja ja seuranneiden hallinnollisten muutosten seurauksena käskynhaltijakunta lakkautettiin vuonna 1796, kun Valko-Venäjän kuvernementti perustettiin. Mogiljovin kuvernementti synnytettiin uudelleen vuonna 1802.

Venäjän keisarikunnan ensimmäisessä koko maan kattaneessa väestönlaskennassa 1897 Mogiljovin kuvernementin asukasluku oli 1&nbsp;686&nbsp;764 henkeä ja pinta-ala 42&nbsp;134,6 neliövirstaa eli 47&nbsp;951,8 neliökilometriä. Väestöstä 91,3 prosenttia (1&nbsp;539&nbsp;577 as.) asui maaseudulla ja 8,7 prosenttia (147&nbsp;187 as.) kaupungeissa.

Väestö jakautui äidinkielensä perusteella seuraavasti: valkovenäläisiä oli 1&nbsp;390&nbsp;000, juutalaisia 204&nbsp;000, (iso)venäläisiä 58&nbsp;000, puolalaisia 18&nbsp;000, latvialaisia 7&nbsp;000, ukrainalaisia (vähävenäläisiä) ja liettualaisia 3&nbsp;600. Ortodoksisen kirkon piiriin kuului 1&nbsp;402&nbsp;000 asukasta, juutalaisuuteen 204&nbsp;000, katoliseen kirkkoon 50&nbsp;000 ja vanhauskoisia oli 23&nbsp;000.

Kuvernementti jakautui kihlakuntiin (ujezd), joita oli yksitoista vuonna 1897. Kuvernementinkaupunki oli Mogiljov (Mahiljou) (43&nbsp;119 as.), mutta myös Gomelin (Homel) kihlakuntakaupunki oli merkittävä (36&nbsp;775 as.). 

Vuoden 1897 väestönlaskennan aikaan kuvernementissä oli seuraava kihlakuntajako:

Mahiljoun kuvernementti lakkautettiin 1917. Vuosina 1919–1926 suurin osa sen kihlakunnista kuului Valko-Venäjän SNT:n Gomelin kuvernementin piiriin. 

## Lähteet

## Aiheesta muualla

* 1910- Mogiljovskaja gubernija  (radzima.net)
* Mogiljovskaja gubernija. Reki.   (mogilev.by)
Andreas Osowski

**Andreas Jerzy Osowski** (ent. **Andrzej**, s. 4. toukokuuta 1978 Olsztyn Puola) on puolalainen pikajuoksija. Hän on muuttanut Suomeen kilpailemaan ja asumaan ennen vuosituhannen vaihdetta. Seuratasolla Osowski edustaa nykyisin IF Länkeniä ja toimii itse omana valmentajanaan. Maajoukkuekilpailuihin hänellä ei ole kuitenkaan edustusoikeutta Suomessa, sillä hänellä on vain Puolan kansalaisuus. Kalevan kisoista Osowski on saavuttanut hopeaa 100 metrin juoksussa vuonna 2003.

## Lähteet
Heikki Pärnä

**Heikki Kalervo Pärnä** (s. 6. huhtikuuta 1981 Paimio) on suomalainen korkeushyppääjä. Hän edustaa Turun Urheiluliittoa ja hänen valmentajanaan toimii Matti Mettala. Kalevan kisoista Pärnä on saavuttanut korkeushypyn pronssia vuonna 2003. Lisäksi hän on voittanut kahdesti pronssia sisäratojen SM-kilpailuissa, vuosina 2002 ja 2004.

## Lähteet
Jevgeni Hvalko

**Jevgeni Hvalko** (ven. Евгений Михайлович Хвалько, s. 7. maaliskuuta 1975 Krasnoturjinsk, Neuvostoliitto) on venäläis-valkovenäläinen jääpalloilija, joka on edustanut useita venäläisseuroja saavuttaen viisi Venäjän mestaruutta kolmessa seurassa, Krasnojarskin Jeniseissä, Arkangelin Vodnikissa ja Moskovan Dynamossa. Hvalko aloitti uransa 17-vuotiaana joulukuussa 1992 Majakissa. Hän edustaa Krasnojarskin Jeniseitä.

Hvalko aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää kuusi kertaa vuoteen 2013 mennessä (2003, 2008, 2009, 2011, 2012 ja 2013). Hän on ollut Valko-Venäjän maajoukkueen näkyvimpiä pelaajia. 

## Saavutukset
**Seurajoukkueissa**
* 5 Venäjän mestaruutta vuosina 2001 Jenisein riveissä, 2004, 2005 Vodnikin riveissä sekä 2010 ja 2012 Moskovan Dynamossa,
* 4 Venäjän mestaruushopeaa 2003 Jenisein riveissä, 2007, 2008 Zorkin riveissä sekä 2011 Moskovan Dynamossa,
* 2 Jääpallon maailmancup voittoa: 2003 ja 2004 Vodnikin riveissä, 
* 3 Jääpallon Euroopan cup voittoa: 2001 Jenisein riveissä sekä 2003 ja 2004 Vodnikin riveissä,
* 3 Jääpallon Champions Cup voittoa: 2004 Vodnikin riveissä, 2008 ja 2013 Moskovan Dynamon riveissä.

**Maajoukkueessa**
* MM-kisoissa Valko-Venäjän edustajana vuodesta 2003 kaikkiaan kuusi kertaa vuoteen 2013 mennessä.

## Lähteet
* Bandysidan: Jevgeni Hvalko  
* Hvalko Venäjän jääpalloliigan tietokannassa ]

### Viitteet
Pax-Ting

**Pax-Ting** oli heinä-elokuussa 1939 Unkarin Gödöllőssä pidetty tyttöpartiolaisten kansainvälinen leiri, jonka järjesti Partiotyttöjen Maailmanliitto. Leiriä varjosti uhka toisesta maailmansodasta, joka alkoikin vain muutamaa viikkoa leirin päättymisen jälkeen. Pax-Tingistä piti alkaa säännöllinen perinne, mutta maailmansodan vuoksi se jäi ainoaksi laatuaan.

Suomen Partiotyttöjen Neuvottelukunta teki vuonna 1937 Partiotyttöjen Maailmanliitolle aloitteen pienten kansainvälisten leirien karsimisesta ja voimavarojen keskittämisestä suuriin partiopoikien jamboreita vastaaviin leireihin. Liiton maailmankomitea hyväksyi ehdotuksen, ja unkarilaiset lupautuivat ensimmäisen maailmanleirin järjestäjiksi. Paikaksi valittiin Gödöllőn linnaa ympäröivä metsäpuisto lähellä Budapestia. Samassa paikassa oli järjestetty partiopoikien neljäs maailmanjamboree vuonna 1933. Alun perin leirin nimeksi päätettiin poikien vastaavaa leiriperinnettä mukaillen Jamboretta, mutta se ei kelvannut partiopojille, jotka katsoivat jamboreen omaksi ”tavaramerkikseen”. Uudeksi nimeksi valittiin Pax-Ting, ”rauhan käräjät”. Alkuosan voidaan katsoa viittaavan myös Pax Hilliin ja Paxtuun, Baden-Powellien asumuksiin Englannissa ja Keniassa.

Leirin osallistumismaksu oli 60 pengőtä, johon sisältyivät muun muassa ruokailut, polttopuut ja patjan oljet. Leirille matkustavat saivat Euroopan rautateillä 60 prosentin alennuksen. Osallistujien alaikäraja oli 14 vuotta. Gödöllőn leirialue oli kooltaan kuusi neliökilometriä, ja sen varustukseen kuuluivat sähkövalaistus ja kaiuttimet. Leirille osallistui noin 5&nbsp;000 partiolaista 36 maasta. Osallistujista suunnilleen kaksi kolmannesta oli unkarilaisia, joiden jälkeen suurimpia kansallisuusryhmiä olivat pohjoismaalaiset jopa runsaan 200 hengen lähetystöillään.

Maakohtaiseksi osallistujamäärän ylärajaksi oli ensin asetettu 120 partiotyttöä ja yksi johtaja kymmentä tyttöä kohti, mutta kun kävi selväksi, etteivät monet kaukaisemmat partiomaat kuitenkaan saisi kiintiötään täyteen, leirille hyväksyttiin kaikki halukkaat eurooppalaiset. Maailmansodan uhka vähensi selvästi osallistumishalukkuutta, ja useimmista maista tuli leirille vain pieni ryhmä jos sitäkään. Suomessakin ennakkoilmoittautumisia oli ollut lähes 250, mutta monet peruivat osallistumisensa maailmanpoliittisen tilanteen tiukentumisen myötä.

Suomesta leirille osallistui 181 partiotyttöä johtajanaan Helvi Maukola. Kulujen kattamiseksi järjestettiin muun muassa valtakunnalliset arpajaiset, joiden tuotto jäi kuitenkin toivottua laihemmaksi, 250&nbsp;000 markkaan – samoihin aikoihin kerättiin rahaa myös Helsingin vuoden 1940 olympialaisiin ja maanpuolustuksen vahvistamiseen. Suomalaisten partiolaisten osallistumisintoa lisäsi ”heimokansan” asema järjestäjinä sekä se, että aloite leirin järjestämisestä oli tullut Suomesta.

## Lähteet
Dahl-linjaliikenne

**Dahl-linjaliikenne Oy** on kokkolalainen linja-autoyritys. Se on perustettu vuonna 1962. 

## Historia
Dahl-linjaliikenteen perusti John Dahl (1922–1999). Hän osti vuonna 1962 Mercedes-Benz -pikkubussin, jolla ajoi taksiliikennettä, jonka oli aloittanut muutamaa vuotta aikaisemmin Pobeda-taksilla. Vuonna 1985 John luopui yrityksen aktiivisesta vetämisestä, ja hänen poikansa Vidar ja Göran Dahl jatkoivat. Vuonna 1999 yritys jaettiin niin, että Göran keskittyi lähiliikenteeseen (Dahl Citybus Oy), ja Vidar tilausajoihin (Dahl-Linjaliikenne).

Vuonna 2012 Dahl-Linjaliikenteessä tehtiin sukupolvenvaihdos. Omistajaksi ja toimitusjohtajaksi tuli Jonas Dahl (Vidarin poika).

Tällä hetkellä Dahl-linjaliikenne hoitaa koululaiskuljetuksia Kokkolassa ja Kruunupyyssä, palveluliikennettä Kokkolassa sekä reittiliikennettä Kokkolan – Kälviän – Lohtajan alueella.

## Kalusto

* Volvo 9700 6 kpl
* Mercedes-Benz Sprinter 5 kpl
*Volkswagen Crafter 2 kpl
* Scania Lahti Falcon 540
* Scania Vest Horizon
*Scania Omni
*Iveco Wing

## Lähteet

## Aiheesta muualla
* Kuvia Dahl-Linjaliikenteen busseista Bussidata-sivustolla
Fate of a Dreamer

**Fate of a Dreamer** on Ambeonin debyyttialbumi, joka ilmestyi vuonna 2001 alankomaalaisen levy-yhtiön Transmission Recordsin julkaisemana. Jokaisessa albumin kymmenessä kappaleessa on viittauksia Arjen Anthony Lucassenin Ayreon-projektin kappaleisiin. Albumi oli kymmenen vuotta loppuunmyyty. Vuonna 2011 ilmestyi uudelleenjulkaisu, jossa oli mukana *Cold Metal* -singlellä aiemmin julkaistuja bonuskappaleita sekä 14 Ambeonin ja Ayreonin kappaleiden akustista versiota sisältävä CD-levy.

## Kappaleet
### CD 1
Kappaleet 11–13 esiintyvät vain vuoden 2011 uudelleenjulkaisussa.
# 
# 
# 
# 
# 
# 
# 
# 
# 
# 
# 
# 
# 

### CD 2
CD 2 sisältää akustisia versioita Ambeonin ja Ayreonin tuotannosta ja se sisältyy ainoastaan vuoden 2011 uudelleenjulkaisuun.
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Astrid van der Veen – laulu
* Arjen Anthony Lucassen – kitara
* Stephen van Haestregt – rummut
* Walter Latupeirissa – bassokitara

### Vierailevat muusikot
* John McManus – huilu, säkkipilli
* Pat McManus – alttoviulu
* Erik Norlander – syntentisaattori
* Lana Lane – taustalaulu

## Lähteet

## Aiheesta muualla
* 
*
Cape Breton Eagles

**Cape Breton Eagles** on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotipaikka on Sydneyn kaupunki Nova Scotian provinssissa.

Cape Breton Screaming Eagles on perustettu vuonna 1997, jolloin Granby Prédateurs muutti Granbyn kaupungista Sydneyhin. Tätä ennen joukkue on muuttanut useasti, mutta lähtöisin se on Sorel-Tracyn kaupungista, jossa Sorel Éperviers perustettiin vuonna 1969.

Cape Breton Screaming Eagles on jäädyttänyt seurassa vuosina 2000–2004 pelanneen maalivahdin Marc-André Fleuryn pelinumeron.

Cape Breton Screaming Eagles ei ole koskaan voittanut konferenssiaan, mutta on päässyt neljästi konferenssin välieriin.

Kaudesta 2019-2020 eteenpäin joukkue on toiminut nimellä Cape Breton Eagles.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja:** Louis Robitaille 
* **Apuvalmentaja:** Matthew Anthony 
* **Apuvalmentaja:** Nick MacNeil 
* **Apuvalmentaja:** Bill McDougall 
* **Maalivahti- & Videovalmentaja:** Blade Mann-Dixon 
* **Fysiikkavalmentaja:** Scott Gouthro 
* **Huoltopäällikkö:** Aidan Rafuse 
* **Toimitusjohtaja:** Sylvain Couturier 
* **Apulaistoimitusjohtaja:** John Hanna 

*Lähde: EliteProspects*

## Lähteet
Leopold Okulicki

**Leopold Okulicki** (12. marraskuuta 1898 – 24. joulukuuta 1946) oli puolalainen kenraali ja Armia Krajowan eli saksalaismiehitystä vastustaneen vastarintaliikkeen viimeinen päällikkö toisessa maailmansodassa. Hän kuoli vankeudessa Neuvostoliitossa. Okulicki tunnettiin myös lempinimillä *Kobra*, *Kula*, *Niedźwiadek* ja *Termit*.

## Elämäkerta
### Nuoruus

Okulicki syntyi Bratucicessä lähellä Bochniaa. Hän kävi peruskoulunsa Okulicessa ja lukion Bochniassa. Vuonna 1914 hän liittyi ensimmäisen maailmansodan itärintamalla Saksaa vastaan taistelleeseen puolalaiseen legioonaan, mutta joutui jättäytymään pois jo samana vuonna terveydellisten syiden takia. Seuraavan vuoden syyskuussa hän kuitenkin oli jälleen palveluksessa ja otti osaa taisteluihin Rarańczassa ja Kostiuchnówkassa, Vuonna 1916 hän haavoittui Polska Góran taistelussa. Niin sanotun valakriisin takia vuonna 1917 Okulicki siirtyi Itävalta-Unkarin armeijaan ja kouluttautui reservin upseeriksi Košicessa vuonna 1918. Sodan loputtua hän liittyi puolalaisten joukkoihin ja oli mukana riisumasta aseista itävaltalaisia sekä Ukrainan itsenäisyyssodan puolalaisjoukoissa. Vuonna 1920 hän yleni luutnantiksi ja haavoittui lievästi Berezinajoella käydyssä taistelussa.

### Toisen maailmansodan alku
Vuonna 1925 Okulicki valmistui sotilaskorkeakoulusta Varsovassa. Sotaa edeltäneenä aikana hän toimi useissa eri tehtävissä ja yleni everstiluutnantiksi. Saksan hyökättyä Puolaan hän toimi Varsovassa ja johti kaupungin länsiosan puolustusta. Kaupungin kukistumisen jälkeen Okulicki oli perustamassa miehittäjien vastaista liikettä ja hän toimi vuosina 1939 ja 1940 Varsovassa ja Lvivissä. Tammikuussa 1941 hän joutui NKVD:n pidättämäksi. Saksan hyökättyä Neuvostoliittoon hänet kuitenkin armahdettiin ja myöhemmin hän toimi Neuvostoliiton seitsemännen jalkaväkidivisioonan johdossa. Sittemmin hän siirtyi Britanniaan ja sai koulutusta laskuvarjojääkäreissä tarkoituksenaan myöhemmin hypätä miehitettyyn Puolaan.

### Vastarintaliikkeen johdossa

Okulicki hyppäsi Puolaan 22. toukokuuta 1944 ja hänet ylennettiin samana päivänä prikaatinkenraaliksi. Hän toimi ensin Armia Krajowassa, mutta liityttyään Niepodlegŀość-järjestöön hän asettui taka-alalle. Okulickilla oli kuitenkin tärkeä osuus päätöksessä ryhtyä Varsovan kansannousuun. Kansannousun kukistuttua Okulicki yleni Armia Krajowan johtoon joulukuussa 1944. 19. tammikuuta 1945 hän antoi määräyksen Armia Krajowan hajottamisesta, mutta määräsi myös aseita piilotettavaksi mahdollista uutta sotaa varten. 27. maaliskuuta 1945 hän saapui neuvotteluihin neuvostoliittolaisten kanssa näiden kutsumana, mutta joutuikin NKVD:n pidättämäksi syynä käskyjen tottelematta jättäminen ja sabotaasin järjestäminen puna-armeijaa vastaan. Hänet vietiin Lubjankan vankilaan ja hän sai kymmenen vuoden tuomion. Okulicki kuoli vankeudessa Moskovassa.

## Lähteet

## Aiheesta muualla
Kulta-akaasia

**Kulta-akaasia** eli **mimosa** (*Acacia baileyana*) on akaasioiden sukuun kuuluva keltakukkainen pensas tai pieni puu.

## Ulkonäkö
Kulta-akaasia kasvaa enintään kahdeksan metriä korkeaksi. Sen lehvästö on tiheä, oksat kaareutuvat alaspäin. Oksia peittää harmaa kaarna, nuoret oksankärjet ovat hienon nukan peitossa. Lehdet muistuttavat saniaisen lehtiä; niiden lehdykät ovat 3-6 mm leveitä. Kullankeltaiset kukat kasvavat noin 10–20 kappaleen tertuissa ja kukkien halkaisija on noin 5 mm.

Koristekasviksi on jalostettu punalehtinen muoto ja toinen, jonka lehdenkärjet ovat keltaiset.

## Levinneisyys ja elinympäristö
Kulta-akaasiaa kasvaa luonnonvaraisena Australiassa Uuden-Etelä-Walesin osavaltiossa.
Se on levinnyt tulokaslajina muuallekin. Se kestää pakkasta 7 asteeseen asti, ja viihtyy monenlaisessa maaperässä aurinkoisilla kasvupaikoilla. Kulta-akaasiaa käytetään pensasaitoina ja tuulensuojakasveina.

## Lähteet
Grodnon kuvernementti

**Grodnon kuvernementti** () eli **Hrodnan kuvernementti** oli Venäjän keisarikunnan hallinnollinen alue vuosina 1795–1915. Se käsitti alueen, joka nykyisin muodostaa Valko-Venäjän Brestin, Hrodnan alueiden länsiosat ja suuren osan Puolan Podlasian voivodikunnasta.

Venäjän keisarikunnan ensimmäisessä koko maan kattaneessa väestönlaskennassa 1897 Grodnon kuvernementin asukasluku oli 1&nbsp;603&nbsp;409 henkeä ja pinta-ala 33&nbsp;900,8 neliövirstaa eli nyky-yksiköissä 38&nbsp;581,2 neliökilometriä. Väestöstä 84,1 prosenttia (1&nbsp;348&nbsp;818 as.) asui maaseudulla ja 15,9 prosenttia (254&nbsp;591 as.) kaupungeissa.

Kuvernementti jakautui kihlakuntiin (ujezd), joiden määrä oli esimerkiksi vuonna 1897 yhdeksän. Kuvernementinkaupunki oli vuodesta 1801 lähtien Grodno (Hrodna) (46&nbsp;919 as.). Myös Slonim oli ollut muutaman vuoden kuvernementtiä vastaavan käskynhaltijakunnan (наместничество) hallintokeskus. Myös kihlakuntakaupungit Belostok (Białystok, 66&nbsp;032 as.) ja Brest (Brest-Litovsk, 46&nbsp;568 as.) olivat merkittäviä.  

Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: valkovenäläiset 44,0%, ukrainalaiset 22,6%, juutalaiset 17,4%,  puolalaiset 10,1%, (iso)venäläiset 4,6%, saksalaiset 0,6%, liettualaiset ja samogiitit 0,2%, tataarit 0,2% ja muut 0,3%.

## Lähteet

## Aiheesta muualla

* 1870- Grodnenskaja gubernija  (radzima.net)
*
Erkki Kaira

**Erkki Rainer Kaira** (5. kesäkuuta 1926 Turku – 28. huhtikuuta 1991 Helsinki) oli suomalainen kenraalimajuri. Hän oli Uudenmaan jääkäripataljoonan komentaja vuosina 1971–1975, sotilasasiamies Washingtonissa 1975–1978 ja Helsingin sotilaspiirin ja varuskunnan päällikkö 1978–1980. 

Kaira osallistui useisiin , muun muassa vuonna 1956 Suezin suomalaisjoukoissa, vuonna 1958 sotilastarkkailijana Libanonissa ja vuosina 1964–1966 upseerina Kyproksen suomalaisjoukoissa. Vuonna 1980 hänet ylennettiin kenraalimajuriksi, ja hän sai tärkeän tehtävän YK:n alipääsihteerinä Lähi-idässä. Hän oli ensin 1980–1981 UNTSO:n aselevontarkkailuelimen komentajana Palestiinassa ja 1981–1982 Golanin suomalaisjoukoissa sen komentajana. Hän jäi tämän komennuksen jälkeen eläkkeelle.

## Lähteet
Keski-Eleuthera

**Keski-Eleuthera** on Bahaman hallintoalue Eleutheran saarella. Hallintoalueen asukasluku on 2&nbsp;363. Alueen keskus on Governor's Harbour.

## Lähteet
Dmitri Sergejev (jääpallo)

**Dmitri Sergejevitš Sergejev** (, s. 28. marraskuuta 1976 Kazan, Neuvostoliitto) on venäläis-valkovenäläinen jääpallomaalivahti, joka on edustanut uransa alussa Kazanin Vodnikia ja myöhemmin enimmäkseen Uljanovskin Volgaa.

Sergejev aloitti uransa Valko-Venäjän jääpallomaajoukkueessa vuoden 2003 kisoissa ja on edustanut sen jälkeen Valko-Venäjää kaikkiaan kymmenen kertaa MM-kisoissa vuoteen 2013 mennessä. 

## Lähteet
* Bandysidan: Dmitri Sergejev 
* Sergejev Venäjän jääpalloliigan tietokannassa 

### Viitteet
Jadeiitti

**Jadeiitti** on pyrokseeniryhmään kuuluva mineraali, joka voi olla osana jadekorukivessä nefriitin kanssa. Jadeiittia käytetään myös sellaisenaan korukivenä. Sen nimi johtuu espanjankielisistä sanoista, jotka tarkoittavat lantiokiveä. Se on väriltään yleensä vihreän sävyinen, harmaa, violetti, ruskea tai oranssi, harvoin punasävyinen. Kun se kiiltää, se kiiltää lasin tai rasvan tavoin. Sitä esiintyy metamorfisten kivilajien yhteydessä. Kemiallinen kaava on Na(AlFe)Si2O6. 

## Historia
Jadeiitti tunnettiin jo neoliittisen kivikauden aikana. Muinaisessa Kiinassa sitä pidettiin valtiovallan symbolina. Myös muinaisten asteekki- ja mayaintiaanien tiedetään tunteneen jadeiitin.

## Esiintyminen
Varhaisimmin löydettyjä jadeiittiesiintymiä on Kiinassa ja Myanmarissa. Sitä esiintyy merkittävissä määrin myös Yhdysvalloissa, Guatemalassa, Meksikossa, Kolumbiassa, Australiassa, Papua-Uudessa-Guineassa ja Uudessa-Seelannissa. Pieniä esiintymiä on Kazakstanissa, Venäjällä, Armeniassa, Grönlannissa ja Italiassa.

## Työstäminen
Jadeiittia hiotaan pyöreäksi, gemmeiksi tai muiksi koruiksi.

## Lähteet

## Aiheesta muualla
* Webmineral: Jadeite Mineral Data 
* Mindat: Jadeite 
* Handbook of Mineralogy: Jadeite  (pdf)
Ilkka Nummela

**Ilkka Antero Nummela** (s. 24. syyskuuta 1950 Turku) on Jyväskylän yliopiston Suomen historian professori vuodesta 1995 ja taloushistorian vuodesta 2001. Nummela valmistui ylioppilaaksi Turun normaalilyseosta vuonna 1969 ja suoritti tohtorintutkinnon Jyväskylän yliopistossa vuonna 1990. Hän on suorittanut myös taloustieteen kandidaatin tutkinnon vuonna 1983.

Hänen tutkimuskohteitaan ovat olleet Suomen talouden suorituskyky, elintaso ja taloudellinen eriarvoisuus vuosina 1400–2000, nikkelikauppa sekä yhteiskunnan historian huippuyksikön tutkimuskohde *kontekstuaalinen analyysi suomalaisen yhteiskunnan rakenteista ja identiteeteistä 1400–2000*. Nummela johti Biografiakeskuksen *Talouselämän vaikuttajat* -julkaisuhanketta (2007–2013).

## Lähteet
Esteri Tomula

**Ilta Esteri Tomula** (31. lokakuuta 1920 Helsinki – 18. huhtikuuta 1998 Helsinki) oli suomalainen keramiikkataiteilija, joka teki pitkän uran Arabian tehtaiden astia- ja kuviosuunnittelijana vuosina 1947–1984.

Esteri Tomula pääsi ylioppilaaksi Tyttönormaalilyseosta vuonna 1939 ja valmistui keraamikoksi Taideteollisesta oppilaitoksesta vuonna 1947. Samana vuonna hän aloitti Arabian tehtaalla koristetaiteilijana ja pysyi siellä eläkkeelle jäämiseensä, vuoteen 1981 asti. Päivätyönsä ohessa Esteri Tomula toimi kolmisenkymmentä vuotta tuntiopettajana helsinkiläisessä Toimelan vapaaopistossa, jossa hän kasvattavalla otteella jakoi tietojaan ja taitojaan oppilailleen.

Tomulan tunnetuimmat astiamallistot ovat *Fennica*-maljakot ja -vadit, *Krokus*-astiasto, *Vegeta*-sarjan ruokakasviaihein koristellut emaliastiat ja -kattilat sekä *Botanica*-seinälautaset. 

Koristekuvioissa Tomula yhdisti painamisen ja käsinmaalaamisen. Kuvioiden ohuet ääriviivat painettiin astioihin mustalla ja kuviot väritettiin sitten käsin maalaten.

Esteri Tomula osoitti testamentissaan huomattavan summan hänen nimeään kantavan rahaston perustamiseen. Rahasto hankkii Taideteollisuusmuseoon ulkomaista ja kotimaista keramiikkaa sekä järjestää kansainvälistä taiteilijavaihtoa.
## Lähteet

## Kirjallisuutta
* Leppänen, Helena: *Keräilijän aarteet: Rakastetut Arabian astiat, koristelijana Esteri Tomula.* WSOY 2013. .
Keski-Abaco

**Keski-Abaco** on Bahaman hallintoalue Abacon saarella. Hallintoalue koostuu kolmesta kaupungista: Dundas Town, Marsh Harbour, Murphy Town. Hallinnollinen keskus sijaitsee suurimmassa kaupungissa, eli Marsh Harborissa. Hallintoalueen yhteenlaskettu asukasluku on 9&nbsp;196.

## Lähteet
Raija Uosikkinen

**Raija Liisa Uosikkinen** (12. huhtikuuta 1923 Hollola – 15. tammikuuta 2004 Helsinki) oli suomalainen keramiikkataiteilija, joka teki pitkän uran Arabian tehtaiden astia- ja kuviosuunnittelijana vuodesta 1947 vuoteen 1986, jolloin jäi eläkkeelle.

Uosikkinen kävi viisi luokkaa Lahden tyttölyseota ja valmistui keraamikoksi Taideteollisesta oppilaitoksesta 1947.

Raija Uosikkisen ensimmäisiä isoja tehtäviä Arabialla oli Kaj Franckin uuden B-astiaston koristeversioiden suunnittelu. Näihin kuuluvat muun muassa *Linnea, Polaris, Pellervo* sekä *Hattara*, joka palkittiin kultamitalilla Yhdysvaltain Sacramentossa 1961. Suosituimpia Uosikkisen malleja ovat *Emilia*-koriste-esinesarja sekä islamilaisesta ornamentiikasta vaikutteensa saanut koristekuvio *Ali*.

Vuonna 1976 Uosikkinen sai suunniteltavakseen vuosilautassarjan, josta syntyi vähitellen 24-osainen Kalevala-aiheinen seinälautaskokonaisuus. Hän suunnitteli myös Arabian 1978–1983 valmistetut vuosittaiset joululautaset.

Uosikkisen töitä esiteltiin Milanon triennaalissa 1954 ja 1960 sekä Brysselin maailmannäyttelyssä 1958.

Raija Uosikkinen opetti posliininmaalausta Toimelan vapaaopistossa ja keraamista sarjatuotantokoristelua Taideteollisessa korkeakoulussa.

## Lähteet